ಕಲ್ಲ್ ಆಟ ಗೊಬ್ಬು

ಉಂದು ಗೊಬ್ಬುನು ಕಲ್ಲ್ ಡ್ ಗೊಬ್ಬುವೆರ್.ಜಾಸ್ತಿಯಾದ್ ಇಲ್ಲ್‌ದ ಉಲಯಿ ಗೊಬ್ಬುವೆರ್.ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಪೋದುಲ ಗೊಬ್ಬುವೆರ್.

 ಗೊಬ್ಬುಡಿಪ್ಪುನ ಪಾತ್ರೊಲು 
ಕಲ್ಲ್ ಆಟ ಗೊಬ್ಬೆರೆ  ಜೋಕುಲು

 ಗೊಬ್ಬರೆ ಬೋಡಾಯಿನ ಸಾಮಾನುಲು 
 ಕಲ್ಲ್

 ಗೊಬ್ಬು ಗೊಬ್ಬುನೆ ಎಂಚ ? 
ಹಳ್ಳಿದ ಜೋಕುಲು ಗೊಬ್ಬುನಂಚಿನ ಜನಪದ ಗೊಬ್ಬು ಕಲ್ಲಾಟ ಇಲ್ಲ್ದ ಉಲಯಿಡ್  ಗೊಬ್ಬುನ 
ಗೊಬ್ಬು.ಉಂದು ಗೊಬ್ಬುನು ಕಲ್ಲ್ ಡ್ ಗೊಬ್ಬುನು ಅಂಚಾದ್ ಕಲ್ಲಾಟ ಪನ್ಪೆರ್.ಏತ್ ಜನಲ ಗೊಬ್ಬೊಳಿ
ಈ ಗೊಬ್ಬು. ಈ ಗೊಬ್ಬುಗು ೫ ಜನ ಇತ್ತ್ ನ್ಡ ೨೫ ಕಲ್ಲ್ ಬೋಡು. ಮಾತೆರ್ಲ ಒಂಜಿ ದಿಕ್ಕ್ ಡ್ ಕುಲ್ಲುದು ಗೊಬ್ಬುನು, ಈ ಗೊಬ್ಬುಡು ೨ವಿಧ ಉಂಡು.
 ಸಾದಾರಣ ಗೊಬ್ಬು  
 ಕೇರೆ ಗೊಬ್ಬು

 ಸಾದಾರಣ ಗೊಬ್ಬು 
ಈ ಗೊಬ್ಬುಗು ೨ ಜನ ಇತ್ತ್ ನ್ಡ ಲ ಗೊಬ್ಬೊಳಿ. ಗೊಬ್ಬುನಾಯಗ್ ಒರಿಯಗ್ ೫ ಕಲ್ಲ್ ಬೋಡು. ಏತ್ ಜನ ಗೊಬ್ಬುವೆರ್ ಆತ್ ಕಲ್ಲ್ ಬೋಡು. ಕಲ್ಲ್ ಗೊಬ್ಬುನಾಯೆ ಕಲ್ಲ್ ನ್ ಮಿತ್ತ್ ದಕ್ಕ್ ದ್ ಆ ಕಲ್ಲ್ ನ್ ಕೈತ ಪಿರವು ಮೈಟ್ ಪತ್ತೋಡು.ಏತ್ ಕಲ್ಲ್ ತಿಕ್ಕುನ್ಡು ಆ ಕಲ್ಲ್ ನ್ ಪಿರ ಮಿತ್ತ್ ದಕ್ಕ್ ದ್ ಕೈಟ್ ಪತ್ತೋಡು.ಏತ್ ಕಲ್ಲ್ ತಿಕ್ಕುನ್ಡು ಆತ್ ಕಲ್ಲ್ ಆಯಗೆ, ಬುಕ್ಕೊ ಒರಿನ ಕುಲ್ಲುಲೆನ್ಲ ಒಂಜೊಂಜೆ ಕಲ್ಲ್ ನ್ ಮಿತ್ತ್ ದಕ್ಕ್ ದ್ ಕೈಟ್ ಪತ್ತೋಡು. ಅಂಚ ಗೊಬ್ಬುನಗ ಕಲ್ಲ್ ತಿರ್ತ್ ಬೂರ್ ನ್ಡ ಆಯೆ ಔಟ್. ಬುಕ್ಕೊ ಕುದೊರಿ ಗೊಬ್ಬೆರೆ.

 ಕೇರೆ ಆಟ 
ಕಲ್ಲಾಟ ಗೊಬ್ಬುಡು ಎಡ್ಡೆ ಗೊಬ್ಬು  ಪಂಡ ಅವು ಕೇರೆ ಆಟ.ಈ ಗೊಬ್ಬುನು ಒರಿ ಅತಂಡ ರಡ್ಡ್ ಜನ ಲ ಗೊಬ್ಬೊಳಿ. ಒರಿಯಗ್ ೫ಕಲ್ಲ್ ಬೋಡು.ಈ ಗೊಬ್ಬುಡು ಸುಮಾರ್ ರೀತಿ ಉಂಡು.

 ಬೇತೆ ಬಾಸೆಡ್ ಗೊಬ್ಬುದ ಪುದರ್ 
ಕಲ್ಲಾಟ ಆಟ (ಕನ್ನಡಡ್)

 ಉಲ್ಲೇಕೊಲು 

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು